Document ID: 31993R3022

ΚΑΝΟΝΙΣΜΟΣ (ΕΟΚ) αριθ. 3022/93 ΤΗΣ ΕΠΙΤΡΟΠΗΣ της 29ης Οκτωβρίου 1993 για την τροποποίηση του κανονισμού (ΕΟΚ) αριθ. 3478/92 περί λεπτομερών κανόνων εφαρμογής του καθεστώτος πριμοδότησης στον τομέα του ακατέργαστου καπνού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2075/92 του Συμβουλίου της 30ής Ιουνίου 1992 για την κοινή οργάνωση της αγοράς του ακατέργαστου κανπνού (1), και ιδίως το άρθρο 7,
Εκτιμώντας ότι τα ποσά της εγγύησης που πρέπει να συστήνεται από τις επιχειρήσεις πρώτης μεταποίησης σε περίπτωση πληρωμής προκαταβολών, ενδέχεται να είναι πολύ σημαντικά- ότι ο κίνδυνος μεταγενέστερης είσπραξης της προκαταβολής μειώνεται σημαντικά, εφόσον οι παραδόσεις καπνού έχουν βεβαιωθεί προσωρινά από τις αρμόδιες αρχές και οι αντίστοιχες πριμοδοτήσεις έχουν καταβληθεί από τις επιχειρήσεις πρώτης μεταποίησης στους δικαιούχους παραγωγούς- ότι, στην περίπτωση αυτή είναι δυνατόν να γίνει δεκτή μερική αποδέσμευση της εγγύησης, εφόσον διατηρείται εγγύηση που επαρκεί για την κάλυψη του κινδύνου μεταγενέστερης είσπραξης, όταν δεν έχει ελεγχθεί το σύνολο των παραδόσεων- ότι είναι, συνεπώς, σκόπιμο να τροποποιηθεί αναλόγως το άρθρο 15 παράγραφος 3 του κανονισμού (ΕΟΚ) αριθ. 3478/92 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 1668/93 (3),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Στο άρθρο 15 παράγραφος 3 του κανονισμού (ΕΟΚ) αριθ. 3478/92, προστίθεται το ακόλουθο νέο εδάφιο:
"Κατόπιν υποβολής προσωρινής βεβαίωσης ελέγχου, που εκδίδεται από την αρμόδια αρχή ελέγχου, με την οποία πιστοποιείται η ανάληψη ποσότητας καπνού από την επιχείρηση πρώτης μεταποίησης, η παράδοση της ποσότητας αυτής στο πλαίσιο των πιστοποιητικών καλλιέργειας ή των βεβαιώσεων ποσοστώσεων που χορηγούνται στους παραγωγούς, η συμφωνία των ενεργειών με τις ισχύουσες διατάξεις, καθώς και η καταβολή του ποσού που αντιστοιχεί στην πριμοδότηση για τους δικαιούχους παραγωγούς, σύμφωνα με το άρθρο 10, η εγγύηση μπορεί να αποδεσμευτεί κατά το 70 % του ποσού που καλύπτεται από την προσωρινή βεβαίωση ελέγχου. Τα κράτη μέλη προσδιορίζουν τους συμπληρωματικούς όρους, και ιδίως τις προθεσμίες παράδοσης του καπνού ή τις ελάχιστες ποσότητες ως προς τις οποίες μπορεί να καταρτίζεται προσωρινή βεβαίωση ελέγχου."
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Οκτωβρίου 1993.

Labels: 3
11
17
6